හෝ ගානා පොකුණ
හෝ ගානා පොකුණ යනු,  ඉන්දික ෆර්ඩිනැන්ඩු විසින් අධ්‍යක්ෂණය කරන ලද   ශ්‍රී ලාංකික ලමා සංගීතමය චිත්‍රපටයකි (නාට්‍යමය චිත්‍රපටය).  31වන චිකාගෝ ජාත්‍යන්තර ලමා චිත්‍රපට උළෙලෙහිදී එය වෙත ගුරුවරුන්ගේ තේරීම ත්‍යාගය පිරිනැමුණු අතර, 38වන ලූකාස් ජාත්‍යන්තර ලමා උළෙලෙහිදී හොඳම වෘත්තාන්ත චිත්‍රපටය සඳහා සම්මානයත්  සහ 55වන ස්ලීන් චිත්‍රපට උළෙලෙහිදී සිටි ඔෆ් ස්ලීන් සම්මානයත් ලැබිණි.  චිත්‍රපටය සඳහා ලෝක දොරට වැඩුම ෂැංහයි ජාත්‍යන්තර චිත්‍රපට උළෙලෙහිදී සිදුවූ අතර  හැනෝයි ජාත්‍යන්තර චිත්‍රපට උළෙලෙහිදී එය නිල තේරීම වශයෙන් සඳහන් කෙරිණි.

සම්පිණ්ඩනය
උමා (අනුසුයා සුබසිංහ) නම් නව ගුරුවරියක් ශ්‍රී ලංකාවේ දඹුල්ල අසබඩ ඈත ගම්මානයක  පාසැලකට පත්ව එන්නේ ඇයගේ පළමු පත්වීම වශයෙනි. පාසැලෙහි ශිෂ්‍යයන් කිහිප දෙනෙකු සිටින අතර, විදුහල්පති (ලූෂන් බුලත්සිංහල) සහ උමා පමණක් ගුරුවරුන් වෙති. උමාගේ උපකාරයද සහිතව ශිෂ්‍යයෝ ඔවුන් පෙර කිසි දිනෙක සිතෙහි හෝ නොමැවූ විශාල දේ පිළිබඳ ක්‍රමයෙන් සිහින මවති.

එක් දිනෙක උපුලී නම් අන්ධ ගැහැණු දරුවෙකු, ඇය නොදුටු සිහිනය ඇයගේ පාසැල් මිතුරන් වන සූකිරි සහ උක්කුන් සමග හවුලේ බෙදා ගනියි. එය ක්‍රමයෙන් ගම්මානය පුරාම සිහිනය බවට පත් වෙයි. මෙම සිහිනය සැබෑ කර ගැනුමට යද්දී දරුවන් සහ උමා විසින් අනේක උපද්‍රවයන්ට ලක් වෙති. පෙර කිසි දිනෙකු ඔවුන් නොදැක සිටි දෙයක් පිළිබඳව පාසැලෙහි දරුවෝ යොමු වෙති. මෙම ඉලක්කය කුඩා විප්ලවයකටද මග පාදයි.

සංගීත ස්වර මාලාව 
චිත්‍රපටයෙහි ස්වර මාලාව සහ ගීත  රචනාකොට මෙහෙයවන ලද්දේ  දිනේෂ් සුබසිංහ විසිනි.  තේමා ගීය "රෑට පේන කිරි හාවා" සඳහා ගායනය සැපයුවේ ත්‍රිෂාල විජේතුංග විසින් වන අතර පසුබිම් ගායනය  දෙව්මිනි ප්‍රනාන්දු, දිනිත් රිද්මිකා, භානුක සෙනෙවිරත්න සහ නිෂාමි නයිසරා විසින් සැපයිණි.

හඬ පථය 
චිත්‍රපටයෙහි හඬ පටය, එම් එන්ටර්ටේන්මන්ට් මියුසික් තුලින් නිකුත් කෙරිණි. හැනෝයි චිත්‍රපට ජූරිය සහ චිකාගෝ මාධ්‍යවේදීන් විසින් සංගීත ස්වර මාලාව අගය කොට සැලකිණි. හඬ  පථය පටිගත කෙරුණේ රජීව ජයවික්‍රම විසින් වන අතර එහි අවසන් නිමාව චෙන්නයි හිදී සිදු කෙරු‍ණේ සෂික රුවන් මාරසිංහ විසිනි.

සම්මාන සහ අභිධාන

ජාත්‍යන්තර සම්මාන

ශ්‍රී ලාංකික චිත්‍රපට උළෙලවල් 

4වන දෙරණ සන්සිල්ක් චිත්‍රපට සම්මාන 2016
2016 මැයි 14 දිනදී නෙළුම් පොකුණ රංග ශාලාවෙහිදී පැවති 4වන දෙරණ සන්සිල්ක් චිත්‍රපට සම්මාන 2016 තුලදී හෝ ගානා පොකුණ චිත්‍රපටය සඳහා අභිධාන නවයක් සහ සම්මාන හයක් හිමි විය 

* ජූරි සම්මාන

* අනුසුයා සුබසිංහ සඳහා විශේෂ සම්මානය.

* වැඩිම ආදායම් ලබන චිත්‍රපටය

ජනසාර්ථකත්වය 

චිත්‍රපටය විසින් දින 100 නිමා කල අතර 'පත්තිනි' චිත්‍රපටයෙහි නිකුතු දිනය වන තුරු එය දින  147 දක්වා ධාවනය වූයේ  ශ්‍රී ලාංකික සිනමාවෙහි විශාල ජනසාර්ථකයක් බවට පත් වෙමින් වන අතර 4වන දෙරණ සන්සිල්ක් චිත්‍රපට උළෙලෙහිදී  වැඩිම ආදායම් ලබන චිත්‍රපටය සම්මානය ලැබීය.

නළු නිළි සහ කාර්ය මණ්ඩලය 
චිත්‍රපටය අධ්‍යක්ෂණය කරන ලද්දේ ඉන්දික ෆර්ඩිනැන්ඩු විසිනි. එය නිෂ්පාදනය කරන ලද්දේ කුසුම්සිරි ලියනාරච්චි, යශෝධරා සරත්චන්ද්‍ර, දයානන්ද ලියනාරච්චි, ශ්‍යාමා අතුකෝරල, බිමල් ප්‍රනාන්දු, නිරෝෂා ප්‍රනාන්දු සහ ගීතා මුතුමාල විසිනි. ප්‍රධාන කැමරාකරණය කරන ලද්දේ චන්න දේශප්‍රිය විසින් වන අතර සංස්කරණය තිස්ස සුරේන්ද්‍ර විසින් කරන ලදි.

ප්‍රධාන භූමිකාවන් සඳහා රංගන දායකත්වය සැපයුවේ ලූෂන් බුලත්සිංහල, ජයලත් මනෝරත්න, අනුසුයා සුබසිංහ, දයදේව එදිරිසිංහ, ජයනි සේනානායක, හයසින්ත් විජේරත්න, සැනෙට් දික්කුඹුර, ගීතා කාන්ති ජයකොඩි, අමා විජේසේකර සහ ජගත් චමිල විසිනි.

ආශ්‍රිත

බාහිර සබැඳි 
 නිල වෙබ් අඩවිය
පෝස්ට් ප්‍රඩක්ෂන්

හෝ ගානා පොකුණ (ද සිංගිං පොන්ඩ්) ඇට් ස්ලීන් ෆෙස්ටිවල්
සිංගිං පොන්ඩ් ඇට් හැනෝයි ඉන්ටර්නැෂනල් ෆිල්ම් ෆෙස්ටිවල්
ද සිංගිං පොන්ඩ් ඇට් මොනෑෂ් යුනිවර්සිටි ආට් නිවුස්
 Cinema.lk හී හෝ ගානා පොකුණ
හෝ ගානා පොකුණ ඔන් දි අයිලන්ඩ්
හෝ ගානා පොකුණ ඇට් ද නැෂනල් ෆිල්ම් කෝපරේෂන් 
ශ්‍රී ලාංකික චිත්‍රපට
සිංහල-භාෂා චිත්‍රපට
2005 චිත්‍රපට
2005 ගණන් වල නාට්‍යමය චිත්‍රපට